**აივ ინფექცია/შიდსის პროგრამის 2016 წლის ანგარიში**

**პროგრამის მიზანია** აივ-ინფექციის/შიდსის ახალი შემთხვევების დროულად გამოვლენა, აივ- ინფექციის/შიდსის გავრცელების შეფერხება და აივ-ინფექციით/შიდსით დაავადებულთათვის მკურნალობის ხელმისაწვდომობის უზრუნველყოფა.

საანგარიშო პერიოდის განმავლობაში წარმოდგენილი ანგარიშების მიხედვით, პროგრამის ფარგ- ლებში სკრინინგი 33 165 შემთხვევაში არის ჩატარებული, მ.შ. 1 485 ბლოტის წინა განმეორებითი სკრინინგი, ხოლო სასჯელაღსრულების დაწესებულებებში და ტუბერკულოზის მართვის სახელმწიფო პროგრამაში ჩართული დაწესებულებების მიერ ჩატარებული სკრინინგების ჩათვლით, აივ ინფექციაზე სულ სახელმწიფო პროგრამის ფარგლებში ჩატარებული სკრინინგების რაოდენობა აღემატება 40 ათასს. ამავე საანგარიშგებო პერიოდში იმუნობლოტინგის მეთოდით ჩატარებული კვლევების რაოდენობამ შეადგინა 853 შემთხვევა, ხოლო პჯრ მეთოდით ჩატარებულმა კვლევებმა - 85.

**აივ ინფექცია/შიდსის სახელმწიფო პროგრამის ფარგლებში რისკის ჯგუფებში ჩატარებული სკრინინგული კვლევების ხვედრითი წილი**

გასულ წელთან შედარებით მნიშვნელოვნად გაიზარდა ჰეპატიტების დიაგნოზის მქონე პაციენ- ტების აივ ინფექციაზე კვლევის მსურველთა რაოდენობა. 2015 წლის განმავლობაში აივ ინფექციაზე სკრინინგი ჩაუტარდა 7 227 პაციენტს, ხოლო 2016 წლის განმავლობაში კი -14 038 ჰეპატიტის დიაგნოზის მქონე პაციენტს. რაოდენობის ზრდა განპირობებულია იმ ფაქტორით, რომ 2016 წლის მაისიდან „აივ ინფეაცია/შიდსის მართვის“ სახელმწიფო პროგრამის „ჰეპატიტების მქონე პაციენტების აივ-ინფექცია/შიდსზე ნებაყოფლობით კონსულტირებას და გამოკვლევას სკრინინგული მეთოდებით“ კომპონენტის ფარგლებში ხელშეკრულება გაუფორმდა „С ჰეპატიტის მართვის“ სახელმწიფო პროგრამის მიმწოდებელ 10 დაწესებულებას.

**ზემოაღნიშნული და ყველა სხვა ჯგუფების სკრინინგული გამოკვლევით მიღებული დადებითი შედეგების გადამოწმება კონფირმაციული მეთოდებით** **ქვეკომპონენტის** ფარგლებში აივ- ინფექციაზე/შიდსზე სკრინინგული ტესტით დადებითი 70 შემთხვევის კონფირმაციული კვლევისას დადასტურდა 54 შემთხვევა, მათგან საანგარიშო პერიოდის განმავლობაში აივ-ინფექციაზე/შიდსზე გამოკვლეული აივ ინფექციაზე საჭვო 6 ორსულიდან აივ ინფექცია დაუდასტურდა 5-ს, ხოლო აივ ინფექციაზე გამოკვლეული 25 საეჭვო დონორის სისხლის ნიმუშის კონფირმაციული კვლევისას აივ ინფექცია დადასტურდა 23 შემთხვევაში. ორსულებისა და დონორების, ასევე ზემოთ ჩამოთვლილი ჯგუფების გარდა, სხვა (მ.შ. ქირურგიული ჩარევის ან მშობიარობის წინ გამოკვლეული პირები და ა.შ.) აივ-ინფექციაზე/შიდსზე სკრინინგული ტესტით დადებითი 39 შემთხვევის კონფირმაციული კვლევისას, დადასტურდა 26 შემთხვევა.

**აივ ინფექციის დადასტურებული შემთხვევების რაოდენობა რისკის ჯგუფების მიხედვით**

„აივ ინფექცია/შიდსის მართვის“ სახელმწიფო პროგრამის „აივ-ინფექციის/შიდსის სამკურნალო პირველი რიგის მედიკამენტების შესყიდვა აივ ინფექცია/შიდსით დაავადებულთა მკურნალობის ხელმისაწვდომობის უზრუნველყოფის მიზნით“ კომპონენტის განხორციელებისათვის შესყიდული იქნა პირველი რიგის ანტირეტროვირუსული მედიკამენტები შიდსთან, ტუბერკულოზსა და მალარიასთან ბრძოლის გლობალური ფონდის მიერ განსაზღვრული საერთაშორისო შესყიდვების აგენტის PFSCM-ის მეშვეობით. 2016 წელს აივ-ინფექციის/შიდსის სამკურნალო პირველი რიგის მედიკამენტებით მკურნალობა ჩაუტარდა 3 250 შიდსით დაავადებულ პაციენტს. 2016 წელს აივ-ინფიცირებული პაციენტების უზრუნველყოფა სეზონული გრიპის ვაქცინით, განხორციელდა სახელმწიფოს მიერ, ეპიდზედამხედველობის სახელმწიფო პროგრამით.